Lolland-Falsters Stifts-Tidende, 1847-07-22
Rudbjerggaard. J Begyndelsen af dette Aar udgik der fra Sogneforstanderskabet i Tillitze Sogn, der for største Deelen eies af Hofjægermester, Baron Knuth til Rudbjerggaard, en Jndbydelse til at gjøre Kornsammenskud til Gavn for de mindre Formuende, Prisen fastsattes til 4 Rbd. pr. Tde. Byg. Skjøndt Baronen efter Li sternes Tilbagekomst tegnede sig for omtrent et ligesaa stort Beløb, som alt var subscriberet, var Udfaldet af Jndbydelsen dog ei rigere, end at man kun formaaede at yde Jndsiddere en Haandrækning. Aarsagen hertil var ei Uvillighed hos Sognets Beboere, men deels virkelig Mangel paa Korn, deels ogsaa den Omstændighed, at flere foretrak, privat at yde det, de formaaede, istedetfor at overlade Sogneforstanderskabet Fordelingen. Sogneforstanderskabet henvendte sig derfor til Baron Knuth, der, som bekjendt, i den senere Tid har taget Bolig ved Kjøbenhavn, for at anmode ham om at lade en Beholdning af Byg, som havdes paa Rudbjerggaard, udsælge til Dagens Priser, da man ansaae det for yderst nødvendigt, at Korn var tilstede, selv til høie Priser. Denne Anmodning har han ei alene opfyldt, men ogsaa tilladt, at Bygget udsælges til Godsets Trængende for en Priis af 6 Rbd. pr. Tde. Paa denne Maade er Nøden om ei aldeles afhjulpen, saa dog lindret saaledes, at ved Sparsomhed og Flid Huusmanden kan slaae sig igjennem; det daglige Brød skal ikke meere savnes, medens det tidligere, selv for Penge, var umuligt at erholde Korn til Brød. Fuglsang og Prierskov. Kammerherre Neergaard, har ladet uddele 50 Tdr. Byg til Sædekorn for Godsets Trængende, og siden Midten af Mai ugentlig ladet bage et Parti Rugbrød til Udsalg iblandt disse a 3 1/2 s. Pundet. Fritsholm. Proprietair Bech har virket betydeligt til Nødens Afhjælpning i den Commune, hvortil Gaarden. hører, ved at udsælge Rug og Byg til Huusmændene for halv Priis og tillige ved at skaffe dem Arbeidsfortjeneste. Nøbbøllegaard. Kammerraad Frederichsen har overladt de til Gaarden hørende 22 Huusmænd hvad Korn de behøve til anstundende Høst, Rug til 8 Rbd. og Byg til 6 Rbd. pr. Tde. Ourupgaard. Proprietair Tesdorpf har til hvert af de tre under Godset hørende Sogne Sydstofte, Sønder-Kirkeby og Jdestrup overladt til Udsalg til Trængende 6 Tdr. Rug a 6 Rbd. og 6 Tdr. Byg a 4 Rbd. Desforuden leveres til Kirkeby Sogn 32 Lpd. Brød ugentlig til Udsalg a 4 s. Pundet. Ved Kirkestævne i de nævnte Sogne er bekjendtgjort, at alle Arbeidsløse kunne erholdArbeide paa Gaarden indtil Høst imod en Dagløn af 2 Mk. 8 s., hvorhos Rug sælges dem for 1 Rbd. og Byg for 4 Mk. Skjeppen. Accordarbeiderne ved Gaarden faae Byg for 4 Mk. Skpn. og Rugbrød for 3 1/2 s. Pdt.; de faste Arbeidere faae Byg for 3 Mk. Skpn. og Rugbrød for 2 1/2 s. Pundet. Kirstineberg. Proprietair Estrup har, saavidt vides, allerede i Begyndelsen af Vinteren, ved Communer nes Korn-Sammenskud bidraget med nogle Partier Byg til 4 Rbd. pr. Tønde. Han har hele Vinteren havt stadigt Arbeide for saamange Huusmænd, som har villet melde sig dertil, og solgt Korn til Huusmændene, uden Hensyn til om de arbeidede hos ham eller andetsteds, saavelsom til andre Trængende paa Godset, for en Priis af 8 Rbd. pr. Tønde Rug og 6 Rbd. pr. Tønde Byg, indtil for kort Tid siden, da hans Beholdning af egen Rug gik op, hvorefter han udsælger et Parti, han selv har kjøbt, for 10 Rbd. pr. Tønde (Jndkjøbspriis).